12.4.2022
MT
Il-Ġurnal Uffiċjali tal-Unjoni Ewropea
L 114/51
(15)
Fl-1 ta’ April 2022, il-Kummissjoni nnotat li l-FATA ma kinitx indikat, kif mitlub fl-ittra tal-Kummissjoni mibgħuta lill-FATA fil-21 ta’ Marzu 2022, l-intenzjoni tagħha li tuża d-dritt tad-difiża tagħha, kif previst fir-Regolament (KE) Nru 2111/2005.
(16)
Fil-5 ta’ April 2022, il-Kumitat għas-Sikurezza tal-Ajru tal-UE ltaqa’ biex jiddiskuti s-sitwazzjoni tal-prestazzjoni tassikurezza tal-kumpaniji tal-ajru ċċertifikati mill-FATA, kif ukoll l-abbiltà tal-FATA li tikkonforma mal-istandards internazzjonali tas-sikurezza tal-avjazzjoni.
Il-Kumitat għas-Sikurezza tal-Ajru tal-UE nnota l-ksur tal-Konvenzjoni ta’ Chicago msemmi fil-premessi (6) u (7), kif ukoll il-ksur tal-istandards internazzjonali tas-sikurezza tal-avjazzjoni ċivili applikabbli msemmija fil-premessa (10).
Innota wkoll in-nuqqas ta’ rieda li tikkoopera mal-Kummissjoni u mal-Istati Membri tal-UE, fir-rigward tal-kwistjoni tal-kapaċità tal-FATA u tal-kumpaniji tal-ajru li ċċertifikat, li jiżguraw l-ajrunavigabbiltà kontinwa u s-sikurezza operattiva tal-flotta tal-kumpaniji tal-ajru, inkluż l-inġenji talajru msemmija fil-premessi (4) u (5).
(17)
Ingħatat ukoll iktar kunsiderazzjoni lill-impatt konsegwenzjali tal-miżuri restrittivi li jirriżultaw mir-Regolament talKunsill (UE) 2022/328 (5) li jemenda r-Regolament (UE) Nru 833/2014, u b’mod partikolari l-impatt operattiv fuq perjodu qasir ta’ żmien ta’ aċċess limitat biss għall-aġġornamenti tal-bażijiet tad-data tan-Navigazzjoni, u tal-Bażijiet tad-Data tas-Sistemi ta’ Twissija ta’ Qrubija lejn l-Art, li b’hekk idgħajfu serjament il-kapaċitajiet ta’ navigazzjoni sikura tal-inġenji tal-ajru operati mill-kumpaniji tal-ajru ċċertifikati mill-FATA.
(18)
Ġie nnutat il-fatt li, bħala riżultat tal-miżuri restrittivi applikabbli, is-sostenn tekniku u tal-inġinerija għall-kumpaniji tal-ajru ċċertifikati mill-FATA sar limitat.
Barra minn hekk, in-nuqqas ta’ dan is-sostenn tekniku u tal-inġinerija, flimkien maż-żieda fl-attività ta’ sorveljanza li tirriżulta miż-żieda tal-għadd sinifikanti ta’ inġenji tal-ajru ġodda firreġistru Russu, se jżidu l-ammont ta’ xogħol tal-FATA u l-ħtieġa għal għarfien espert, li x’aktarx ma jistax jinkiseb immedjatament meta wieħed iqis, minn naħa waħda, il-kundizzjonijiet tal-Ftehim tal-Artikolu 83bis li taħthom tali attività ġiet ġestita fir-Russja sa issa, u l-konsegwenzi tal-miżuri restrittivi applikabbli min-naħa l-oħra.
(19)
Fid-dawl tal-ksur imsemmi hawn fuq u n-nuqqas ta’ rieda ta’ kooperazzjoni mal-Kummissjoni u mal-Istati Membri tal-UE billi jiġu indirizzati l-punti u t-tħassib speċifiċi mqajma mill-Kummissjoni fl-ittra tagħha tal-21 ta’ Marzu 2022, il-Kummissjoni u l-Kumitat għas-Sikurezza tal-Ajru tal-UE kkonkludew, f’konformità mal-kriterji komuni stabbiliti fl-Anness tar-Regolament (KE) Nru 2111/2005, inkluż b’mod partikolari t-tielet kriterju, li ma hemm l-ebda evidenza li l-FATA tista’ twettaq ir-responsabbiltajiet tagħha skont il-Konvenzjoni ta’ Chicago u l-istandards li jinsabu fl-Annessi tagħha fir-rigward tal-kumpaniji tal-ajru ċċertifikati mill-FATA li joperaw l-inġenji tal-ajru msemmija fil-premessi (4) u (5).
(20)
Barra minn hekk, f’konformità mal-kriterji komuni stabbiliti fl-Anness tar-Regolament (KE) Nru 2111/2005, u b’mod partikolari mal-ewwel kriterju, il-kumpaniji tal-ajru ċċertifikati mill-FATA li operaw inġenju tal-ajru wieħed jew iktar imsemmi(ja) fil-premessi 4 u 5, billi għamlu dan, urew nuqqasijiet serji fis-sikurezza billi ppermettew li jsiru operazzjonijiet ta’ titjir bi ksur tal-istandards internazzjonali rilevanti tas-sikurezza applikabbli għat-trasport kummerċjali bl-ajru.
(21)
F’konformità mal-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tikkunsidra li jenħtieġ li l-lista tal-kumpaniji tal-ajru li huma soġġetti għal projbizzjoni fuq l-operat fl-Unjoni, kif stabbilita fl-Anness A tar-Regolament (KE) Nru 474/2006, tiġi emendata biex tinkludi l-kumpaniji tal-ajru kollha ċċertifikati fir-Russja li joperaw l-inġenji tal-ajru msemmija fil-premessi (4) u (5).
(22)
Jenħtieġ li l-Istati Membri jkomplu jivverifikaw il-konformità effettiva tal-kumpaniji tal-ajru ċċertifikati mill-FATA mal-istandards tas-sikurezza internazzjonali rilevanti permezz tal-prijoritizzazzjoni tal-ispezzjonijiet fir-rampa ta’ dawk il-kumpaniji tal-ajru skont ir-Regolament tal-Kummissjoni (UE) Nru 965/2012 (6).
(5) Ir-Regolament tal-Kunsill (UE) 2022/328 tal-25 ta’ Frar 2022 li jemenda r-Regolament (UE) Nru 833/2014 dwar miżuri restrittivi fiddawl tal-azzjonijiet tar-Russja li jiddestabbilizzaw is-sitwazzjoni fl-Ukrajna (ĠU L 49, 25.2.2022, p. 1-140).
(6) Ir-Regolament tal-Kummissjoni (UE) Nru 965/2012 tal-5 ta’ Ottubru 2012 li jistabbilixxi rekwiżiti tekniċi u proċeduri amministrattivi relatati mal-operazzjonijiet bl-ajru skont ir-Regolament (KE) Nru 216/2008 tal-Parlament Ewropew u tal-Kunsill.
(ĠU L 296, 25.10.2012, p. 1).